cyanic-selkie/wikianc huggingface dataset:
তামান্না (বাংলাদেশী অভিনেত্রী)
জীবনী
তামান্না কুমিল্লায় জন্মগ্রহণ করেন। ১৯৯৫ সালে স্টারশিপের একটি বিজ্ঞাপনচিত্রে কাজ করার মাধ্যমে মিডিয়া জগতে পা রাখেন তামান্না। বাপ্পারাজের বিপরীতে ত্যাজ্যপুত্র চলচ্চিত্রে অভিনয়ের মাধ্যমে তার বড়পর্দায় অভিষেক ঘটে। ১৯৯৮ সালে তিনি রুবেলের বিপরীতে ভণ্ড চলচ্চিত্রে অভিনয় করেন। তার অভিনীত সর্বশেষ চলচ্চিত্র পাগল তোর জন্য রে ২০১৩ সালে মুক্তি পায়। চলচ্চিত্রটিতে তিনি রিয়াজের বিপরীতে অভিনয় করেন। তামান্না বর্তমানে সুইডেনে বাস করছেন।  ২৬ নভেম্বর ২০২১, সেখানে বসবাস করা গুজরাটি ব্যবসায়ী মোহাম্মদ দাইয়াকে বিয়ে করেছেন তিনি।
আমিরুল ইসলাম (দ্ব্যর্থতা নিরসন)
আমিরুল ইসলাম নামের ব্যক্তিদের উল্লেখ করতে:
২০১৭ ঢাকার র‍্যাব ক্যাম্পে আত্মঘাতী বোমা হামলা
২০১৭ ঢাকা র‌্যাব ক্যাম্প আত্মঘাতী বোমা হামলাটি (2017 Dhaka RAB Camp suicide bombing) ছিল ১৭ মার্চ, ২০১৭ সালে ঢাকার এলিট র‌্যাপিড অ্যাকশন ব্যাটালিয়নের আন্ডার কনস্ট্রাকশন কম্পাউন্ডে একটি আত্মঘাতী হামলা। এতে কোনো উল্লেখযোগ্য ক্ষতি বা হতাহতের ঘটনা ঘটে নি।     কেবল আত্মঘাতী হামলাকারী নিজেই মারা গিয়েছিলো।
পটভূমি
১৫ই মার্চ, ২০১৭ সালে ইসলামিক স্টেট অব ইরাক অ্যান্ড দ্য লেভান্ট বাংলাদেশে আত্মঘাতী হামলার কথা জানিয়েছিল। তবে সাধারণত বাংলাদেশে আত্মঘাতী হামলা বিরল।
হামলা
১৭ মার্চ, ২০১৭ সালে এক আত্মঘাতী বোমা হামলাকারী ঢাকার আশকোনায় র‌্যাপিড অ্যাকশন ব্যাটালিয়নের নির্মানাধীন সদর দফতরে প্রবেশ করে এবং বিস্ফোরণ ঘটায়। বিস্ফোরণে অভিযুক্ত হামলাকারী নিজেই মারা গিয়েছিলো এবং দু'জন র‌্যাব কর্মকর্তা আহত হয়েছিলো। আহত অফিসার ল্যান্স কর্পোরাল মিজান ও কনস্টেবল আরিফকে দ্রুত ঢাকা সম্মিলিত সামরিক হাসপাতালে নিয়ে যাওয়া হয়েছিলো। আশকোনায় হাজী ক্যাম্পের কাছে অবস্থিত একটি অস্থায়ী শিবিরের বাইরে এই ঘটনা ঘটেছিলো। আইএসআইএল বাংলাদেশে আত্মঘাতী হামলার ডাক দেওয়ার মাত্র দুদিন পরেই এই হামলা হয় এবং চট্টগ্রামের সীতাকুণ্ডে একটি অভিযানের সময় কাউন্টার টেরোরিজম অ্যান্ড ট্রান্সন্যাশনাল ক্রাইম ইউনিটের গ্রেপ্তার থেকে রক্ষা পাওয়ার জন্য নয়া জেএমবি গ্রুপের দুই জঙ্গি আত্মহনন করেছিলো। হামলাটি হয়েছিলো বাংলাদেশি স্থানীয় সময় সকাল ১০টা ১০ মিনিটে ঢাকার উত্তরায়।
এই হামলাটিই ছিল বাংলাদেশে ইসলামপন্থী হামলার শেষ বা নিরস্তর।
মায়া (নদী)
মায়া ( Мая  ) হল খাবারোভস্ক ক্রাই এবং ইয়াকুট, রাশিয়া মধ্যে অবস্থিত একটি  নদী । এটি লেনা অববাহিকার আলডানের একটি ডান শাখা নদী । নদীর দৈর্ঘ্য  । এর অববাহিকার ক্ষেত্রফল  ।  মায়া অক্টোবরের শেষের দিকে জমে যায় এবং মে অবধি বরফের নিচে থাকে। ইউদোমা হ'ল মায়ার অন্যতম বৃহত্তম শাখা। নদীটি এর মুখ হতে উজানের দিকে  পর্যন্ত চলাচল করতে পারে ।
ইউদোমা-মায়া উচ্চভূমিগুলি মায়ার অববাহিকায় অবস্থিত।
মায়া ইয়াকুটস্ক থেকে ওখোটস্ক উপকূলে র নদী পথের অংশ ছিল। এই যাত্রাপথ প্রায় "ভি" আকৃতির। উপরের দিকে মায়া নদী প্রায়  ডিজগডজুর পর্বতমালা এবং ইউদোমা মালভূমির সমুদ্র উপকূলের দক্ষিণ-পশ্চিম দিকে সমান্তরাল ভাবে চলে।
কুন-দ্গা'-ব্জাং-মো
কুন-দ্গা'-ব্জাং-মো (১৪৫৯-১৫০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সাম-স্দিংস-র্দো-র্জে-ফাগ-মো  উপাধিধারী বৌদ্ধ ভিক্ষুণী ছিলেন।
ডাননো ওয়াই... না জানে কিঁউ
'ডাননো ওয়াই... না জানে কিঁউ' (বাংলা ভাষায়: জানি না কেন) ২০১০ সালের ভারতীয় চলচ্চিত্র। ছবিটির পরিচালক সঞ্জয় শর্মা। তার ভাই কপিল শর্মা ছবির গল্পটি লিখেছেন এবং মুখ্য চরিত্রে অভিনয় করেছেন। ২০১০ সালের এপ্রিল মাসে ভারতের প্রথম মূলধারার সমকামী চলচ্চিত্র উৎসব ‘কাশীশ মুম্বই আন্তর্জাতিক সমকামী চলচ্চিত্র উৎসবে’ ছবিটির প্রিমিয়ার হয়। এই ছবিতে যুবরাজ পরাশর ও কপিল শর্মার চুম্বন দৃশ্য ভারতীয় চলচ্চিত্রের প্রথম সমকামী চুম্বন দৃশ্য।
উত্তর আমেরিকায় ছবিটির প্রিমিয়ার হয় নিউ ইয়র্কের আই ভিউ ফিল্ম ফেস্টিভ্যালে। সিডনি চলচ্চিত্র উৎসব ও লন্ডনের ভারতীয় চলচ্চিত্র উৎসবেও ছবিটি দেখানো হয়। ২০১০ সালের সেপ্টেম্বর মাসে জার্মানি, অস্ট্রিয়া, ইতালি ও সুইজারল্যান্ডের প্রেক্ষাগৃহে ''ডাননো ওয়াই... না জানে কিঁউ'' ছবিটি মুক্তি পায়।
অভিনয়ে
thumb|মুখ্য দুই চরিত্রাভিনেতা যুবরাজ পরাশর ও কপিল শর্মা ছবির একটি বিশেষ প্রদর্শনী অনুষ্ঠানে
গান
''ডাননো ওয়াই... না জানে কিঁউ ছবির সঙ্গীত পরিচালক নিখিল কামাত। থিম গান পল মেঁ রিস্তে বদল জাতে হ্যায় গেয়েছেন লতা মঙ্গেশকর। কুরবানি (১৯৮০) ছবির "আপ জৈসা কোই" এবং ইয়াদোঁ কি বারাত'' ছবির "চুরা লিয়া হ্যায় তুমনে" গানদুটিও এই ছবিতে ব্যবহৃত হয়েছে; যার দৃশ্যায়নে অভিনয় করেছেন জিনাত আমান।
বিতর্ক
''ডাননো ওয়াই... না জানে কিঁউ'' ছবির অন্যতম প্রধান চরিত্রে অভিনয়কারী যুবরাজ পরাশরের বাবা-মা ছবিটি দেখে এতটাই লজ্জিত হয়ে পড়েন যে, আইনি পদক্ষেপ নিয়ে তারা যুবরাজকে ত্যাজ্যপুত্র করেন এবং বলে দেন যে "মরে গেলেও তার মুখ তাঁরা দেখতে চান না"। মহারাষ্ট্রের উপমুখ্যমন্ত্রী ছগন ভুজবল সমকামী পুরুষের চরিত্রে পরাশরের সংবেদনশীল অভিনয়ের উচ্চকিত প্রশংসা করলেও তারা তাদের সিদ্ধান্তে অটল থাকেন। শুধু তাই নয়, পরাশর ও কপিল শর্মার প্রণয়দৃশ্যটিও সেন্সরশিপের মুখে পড়ে। শর্মা বলেন: “যদি দুজন পুরুষ চুম্বন করে প্রেম নিবেদন করে, তাহলে সেন্সর সেটিকে কলঙ্কিত করে দেখতে চাইবে কেন? আমার ছবিতে এই দৃশ্যই খুবই নান্দনিক। দুজন পুরুষ প্রেম নিবেদন করলেই বা কী? প্রেম প্রেমই, তা সে যে লিঙ্গেরই হোক না কেন।”
ইসহাক হোসেন তালুকদার
ইসহাক হোসেন তালুকদার (১৮ জুন ১৯৫০–৬ অক্টোবর ২০১৪) মুক্তিযোদ্ধা, বাংলাদেশ আওয়ামী লীগের রাজনীতিবিদ এবং সিরাজগঞ্জ-৩ (রায়গঞ্জ-তাড়াশ) আসনের সাবেক সাংসদ। তিনি ১৯৮৬, ২০০৮ ও ২০১৪ সালে তিন দফা সংসদ সদস্য নির্বাচিত হন।
জন্ম ও প্রাথমিক জীবন
ইসহাক হোসেন তালুকদার ১৮ জুন ১৯৫০ সালে সিরাজগঞ্জ জেলার রায়গঞ্জ উপজেলার ধামাইনগর ইউনিয়নের বাকাই গ্রামে। পিতা মরহুম ইস্রাফিল হোসেন তালুকদার, মাতা মরহুমা তুষ্টু বেগম।
শিক্ষা জীবন
ইসহাক হোসেন তালুকদার বাকাই সরকারি প্রাথমিক বিদ্যালয়ে প্রাথমিক শিক্ষা সমাপ্তির পর বগুড়া জেলার ছোনকা হাইস্কুলে ভর্তি হয়ে ১৯৬৮ সালে এসএসসি পাস করেন। এর পর রাজশাহী নিউ ডিগ্রি কলেজ থেকে এইচএসসি পাশ করেন। ১৯৭৮ সালে রাজশাহী বিশ্ববিদ্যালয় থেকে দর্শনে অনার্স ও মাস্টার্স ডিগ্রি লাভ করেন।
রাজনৈতিক ও কর্মজীবন
ইসহাক হোসেন তালুকদার সিরাজগঞ্জ জেলা আওয়ামী লীগের সদস্য ও মুক্তিযোদ্ধা ছিলেন। তিনি ১৯৬৮ সালে ছাত্র ইউনিয়নের রাজনীতির সাথে সম্পৃক্ত হয়ে ঊনসত্তরের গণঅভ্যুত্থানে সক্রিয় অংশ গ্রহণ করেন। ১৯৭১ সালে মুক্তিযুদ্ধে অংশ গ্রহণ করেন। ১৯৮০ সালে ধামাইনগর ইউনিয়ন আ’লীগের সভাপতি পদে নির্বাচিত হন। ১৯৮৪ সালে সিরাজগঞ্জ জেলার রায়গঞ্জ উপজেলার ধামাইনগর ইউনিয়নের চেয়ারম্যান নির্বাচিত হন। ১৯৭৯-১৯৮১ মেয়াদে পাবনা পল্লীবিদ্যুৎ সমিতি-৩ (বর্তমানে সিরাজগঞ্জ পল্লীবিদ্যুৎ সমিতি) এর প্রতিষ্ঠাতা সভাপতি হিসেবে দায়িত্ব পালন করেন। তিনি ১৯৮৬ সালে জেলা আওয়ামীলীগের সহসভাপতি নির্বাচিত হয়েছিলেন।
তিনি বাংলাদেশ আওয়ামী লীগের প্রার্থী হিসেবে ১৯৮৬ সালের তৃতীয়, ২০০৮ সালের নবম ও ২০১৪ সালে দশম জাতীয় সংসদে মোট তিন দফা সিরাজগঞ্জ-৩ (রায়গঞ্জ-তাড়াশ) আসন থেকে সংসদ সদস্য নির্বাচিত হন। নবম জাতীয় সংসদের প্রবাসী কল্যাণ ও বৈদেশিক কর্মসংস্থান বিষয়ক স্থায়ী কমিটির সদস্য ও বাংলাদেশ জাতীয় পাঠাগার বিষয়ক স্থায়ী কমিটির সদস্য ছিলেন।  দশম জাতীয় সংসদের সরকারি হিসাব সংক্রান্ত স্থায়ী কমিটিরও সদস্য ছিলেন।
ইসহাক হোসেন মোট ৫বার আওয়ামী লীগের মনোনয়নে সিরাজগঞ্জ-৩ (রায়গঞ্জ-তাড়াশ) আসনে প্রতিদ্বন্দ্বিতা করলেও ১৯৯১ সালের পঞ্চম ও জুন ১৯৯৬ সালে সপ্তম জাতীয় সংসদ নির্বাচনে পরাজিত হয়ে ছিলেন।
পারিবারিক জীবন
ইসহাক হোসেন তালুকদার ১৯৭৪ সালে চাপাইনবাবগঞ্জ জেলার হরিপুর গ্রামের মৃত সাইদুর রহমানের কন্যা মনোয়ারা সুলতানাকে বিয়ে করেন। তাদের দুই ছেলে সুমন তালুকদার ও ইমরুল হোসেন তালুকদার ইমন।
মৃত্যু
ইসহাক হোসেন তালুকদার ৬ অক্টোবর ২০১৪ সোমবার ঈদের দিন সিরাজগঞ্জ জেলার রায়গঞ্জ উপজেলার ধামাইনগর ইউনিয়নের বাকাই গ্রামে নিজের বাড়িতে অসুস্থ হয়ে পড়লে হাসপাতাল নেয়ার পথে মৃত্যুবরণ করেন।
পাসির গুদাং জামে মসজিদ
পাসির গুদাং জামে মসজিদ (Masjid Jamek Pasir Gudang বা মসজিদ জামেক পাসির গুদাং) হলো মালয়েশিয়ার জোহরের পাসির গুদাংয়ে নির্মিত প্রথম মসজিদ, এটি লেকের উদ্যানেরর নিকটে অবস্থিত।
ইতিহাস
১৯৯২ থেকে ১৯৯৪ সালের মধ্যে জোহর কর্পোরেশন এই মসজিদটির কাজ করেছে। এটি মধ্যপ্রাচ্যের স্থাপত্য শৈলী অনুসারে নির্মাণ করা হয়েছে।
দেবদাস (চলচ্চিত্র)
দেবদাস (देवदास) ২০০২ সালে মুক্তিপ্রাপ্ত একটি ভারতীয় হিন্দি চলচ্চিত্র। শরৎচন্দ্র চট্টোপাধ্যায় এর বিখ্যাত উপন্যাস  দেবদাস অবলম্বনে নির্মাণ করা হয়েছে ছবিটি। এইটি দেবদাস গল্পের তৃতীয় বলিউড (হিন্দি) সংস্করণ এবং হিন্দিতে প্রথম রঙিন চলচ্চিত্র সংস্করণ। ছবিটি পরিচালনা করেছেন সঞ্জয় লীলা বনশালি এবং নাম ভূমিকায় অভিনয় করেছেন শাহরুখ খান, সঙ্গে রয়েছেন মাধুরী দীক্ষিত এবং ঐশ্বর্যা রাই।
দেবদাস ভূমিকায় শাহরুখ খান এর অভিনয় সর্বোত্তম বিবেচনা করা হয়, এবং তাকে ফিল্মফেয়ার শ্রেষ্ঠ অভিনেতা হিসেবে পুরস্কার প্রদান করে। গান "দোলা রে দোলা" ঐশ্বর্যা রাই এবং মাধুরী দীক্ষিত এর মধ্যে এক অনন্য নৃত্য একসঙ্গে দৃশ্যায়ন করা হয় এবং দৃশ্যটি বেশ প্রশংসিত হয়েছিল।
কাহিনী সংক্ষেপ
জমিদার স্যার নারায়ণ মুখোপাধ্যায় (বিজয় কৃষ্ণা) ও তার স্ত্রী কৌশল্যা (স্মিতা জ্যাকার) শোনেন, তাদের ছোটো ছেলে দেবদাস (শাহরুখ খান) ইংল্যান্ডে লেখাপড়া শেষ করে দশ বছর পর বাংলার তালসোনাপুরে তাদের গ্রামের বাড়িতে ফিরে আসছে। কৌশল্যা ছেলের প্রত্যাবর্তনের খবরটি প্রতিবেশীনী সুমিত্রাকে দিলে, সুমিত্রাও দেবদাসের মায়ের মতোই খুশি হয়ে ওঠেন। কৌশল্যাকে তার মেয়ে পারোর সঙ্গে দেবদাসের ছেলেবেলাকার বন্ধুত্বের কথা বলতে গিয়ে তার চোখে জল এসে যায়। দেবদাসের স্মরণে পারো একটি প্রদীপ জ্বালিয়ে রাখে, প্রদীপটি সে কখনও নিভতে দেয় না।
দেবদাস গ্রামে ফিরে প্রথমে নিজের বাড়িতে না এসে যায় ছেলেবেলার প্রণয়িনী পারোর বাড়ি। এতে কৌশল্যা মনঃক্ষুণ্ণ হন। এরপর সুমিত্রা দেবদাসের সঙ্গে পারোর বিয়ের প্রস্তাব দিলে দেবদাসের পরিবার তাদের বংশমর্যাদা ও আভিজাত্যের কথা ভেবে সে প্রস্তাব খারিজ করে দেয়। এতে ক্ষুব্ধ হয়ে সুমিত্রা প্রতিজ্ঞা করে দেবদাসের থেকেও ভাল পরিবারে তিনি পারোর বিয়ে দেবেন। অতঃপর জমিদার ভুবন চৌধুরীর সঙ্গে পারোর বিয়ে হয়। ভুবন চৌধুরী ছিলেন বিপত্নীক ও তিন সন্তানের পিতা। দেবদাসের আশাভঙ্গ হওয়ায় সে কলকাতায় গিয়ে বন্ধু চুন্নিবাবুর (জ্যাকি শ্রফ) সঙ্গে পতিতালয়ে যাতায়াত শুরু করে। এই পতিতালয়ে চন্দ্রমুখী (মাধুরী দীক্ষিত) নামে এক বাইজির সঙ্গে তার পরিচয় ঘটে।
এদিকে পারো শ্বশুরবাড়ির সকলকে, এমনকি মৃতা সতীনের ছেলেমেয়েদেরও আপন করে নেয়। সুগৃহিণীর মতো বাড়ির সব দায়দায়িত্ব নিজের কাঁধে তুলে নেয়। দেবদাস মদ খেতে শুরু করে। এদিকে দেবদাসের পিতৃবিয়োগ ঘটে। পারো দেবদাসকে দেখার বাসনায় দেবদাসের বাবার শ্রাদ্ধে উপস্থিত হয়। কিন্তু সেখানেও দেবদাস মদ্যপান করে অসভ্যতা করে। এরপর প্রচুর মদ্যপান করে অসুস্থ হয়ে পড়লে দেবদাস নিজের বাড়িতে থাকতে শুরু করে। কিন্তু দেবদাসের ভ্রাতৃবধূ তার বিরুদ্ধে চুরির গুরুতর অভিযোগ এনে তাকে ঘরছাড়া করে।
এদিকে দেবদাসের অসুস্থতা মারাত্মক আকার নিলে, সে হাওয়া বদলে যায়। পথে চুনিবাবুর সঙ্গে ট্রেনে দেখা হয়ে গেলে, দুই বন্ধু প্রচুর মদ্যপান করে। দেবদাসের শরীর আরো খারাপ হয়। মৃত্যু আসন্ন জেনে সে পারোর শ্বশুরবাড়ির সামনে এসে উপস্থিত হয়। পারো বাড়ির বাইরে বেরিয়ে আসতে চায়। কিন্তু তার আগেই বাড়ির দরজা বন্ধ করে দেওয়া হয়। বাড়ির বাইরে দেবদাসের মৃত্যু ঘটে।
শুটিং স্থান
দেবদাস ছবির প্রধান খন্ড চিত্রয়ন করা হয় মুম্বাই ফিল্মসিটিতে, এবং আগের পরবর্তী অংশ গুলো বিংশ শতাব্দী কলকাতায়। ছবির শুটিংয়ের জন্য ছয়টি সেট নির্মাণ করা হয় যার ব্যায়কৃত মুল্য ভারতীয় মুদ্রায় দুইশত দশ লক্ষ রুপি। চন্দ্রমুখীর কিছু দৃশ্যের জন্য আলাদা কোঠা তৈরি। পার্বতী একটি কামরা সাজানো বার হাজার দুইশত কাচের খন্ড দিয়ে।
সঙ্গীত
চলচ্চিত্র গানের জন্য ইসমাইল দরবার এর মাধ্যমে আগে থেকে একত্র করা হয়েছিল এবং একটি বৈশিষ্ট্য রাখাহয়েছিল সঙ্গীতশিল্পী শ্রেয়া ঘোষাল (পার্বতী হিসেবে), কবিতা কৃষ্ণমুর্তি (চন্দ্রমুখী হিসেবে), এবং উদিত নারায়ন (দেবদাস হিসেবে) গাইবেন। শ্রেয়া ঘোষাল এই চলচ্চিত্রটির মধ্য দিয়ে তার বলিউড চলচ্চিত্রের গানে অভিষেক হয়। সে ইসমাইল দরবার এর মনোযোগ ধরেছিল যখন সে সা রে গা মা পা প্রতিযোগিতাতে অংশগ্রহণ করেছিল। সে বানশালীর রেখাপাত করেতেও সক্ষম ছিল যখন সে লতা মুঙ্গেসকর এর ভাজান গেয়েছিল। সে ফটোগ্রাফে পাঁচটি গান গেয়েছিল, যা তাকে অধিক চরম সঙ্কটপূর্ণ উচ্চৈঃস্বরে প্রশংসা করা এবং কতিপয় ঐক্যভাবে জয় করেছিল।
ফিল্মফেয়ার পুরস্কার
দেবদাস ২০০২ সালে সর্বমোট দশটি বিভাগে ফিল্মফেয়ার পুরস্কার লাভ করে।
জাতীয় চলচ্চিত্র পুরস্কার
দেবদাস জাতীয় চলচ্চিত্র পুরস্কার এ ২০০২ সালে সর্বমোট পাঁচটি বিভাগে মনোনয়ন লাভ করে।
আইফা পুরস্কার
দেবদাস আইফা পুরস্কার এ ২০০২ সালে সর্বমোট ছয়টি বিভাগে পুরস্কার লাভ করে।
এমটিভি এশিয়া পুরস্কার
দেবদাস ২০০৩ সালে এশীয় ছায়াছবি পুরস্কারের জন্য মনোনয়ন করা হয়েছিল।
ব্রিটিশ একাডেমী চলচ্চিত্র পুরস্কার
দেবদাস শ্রেষ্ঠ বিদেশী ভাষার চলচ্চিত্র, ২০০৩ এর জন্য বি এ এফ টি এ পুরস্কারের জন্য মনোনয়ন করা হয়েছিল।
চিত্রকূট
চিত্রকোট (Chitrakoot) ভারতের মধ্য প্রদেশ রাজ্যের সাতনা জেলার একটি নগর পঞ্চায়েত-শাসিত শহর।
ভৌগোলিক অবস্থান
এটি মধ্যপ্রদেশ ও উত্তরপ্রদেশের সীমান্তে মধ্যপ্রদেশের অংশে অবস্থিত।
জনসংখ্যার উপাত্ত
এখানে সাক্ষরতার হার ৫০%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৩৪%। সারা ভারতের সাক্ষরতার হার ৫৯.৫%, তার চাইতে চিত্রকোট এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
ধর্মীয় তাৎপর্য
রামায়ণ অনুসারে ১৪ বছর বনবাসে থাকার সময় চিত্রকূটেই সাড়ে ১১ বছর ছিলেন রাম, সীতা ও লক্ষ্মণ। চিত্রকূটকে মধ্যপ্রদেশের ধর্মীয় শহর হিসেবে গড়ে তোলা হবে বলে জানিয়েছেন সে রাজ্যের মন্ত্রী ।
আকাশপথে
এখানে চিত্রকূট বিমানবন্দর রয়েছে।
লাদাখি ভাষা
লাদাখি ভাষা, বা বোধি ভাষা ভারতের লাদাখ অঞ্চলে ব্যবহৃত একটি তিব্বতি ভাষা। জম্মু ও কাশ্মীর রাজ্যের লেহ জেলার এটি প্রধান ভাষা এবং এটিকে পার্শ্ববর্তী কার্গিল জেলায় পুরিগি বা বালতি বলা হয়। তিব্বতি ভাষা পরিবারের অন্তর্গত হলেও একই ভাষা পরিবারের তিব্বতি ভাষার সাথে এটি পরস্পর-অবোধগম্য।
ভারতে প্রায় ২,০০,০০০ লাদাখি বক্তা আছেন এবং চীনের তিব্বত স্বায়ত্তশাসিত অঞ্চলে সম্ভবত ১২,০০০ বক্তা বসবাস করেন, যাদের মধ্যে অধিকাংশ চাংথাং অঞ্চলে থাকেন। সম্প্রদায়ের ভাষার প্রতি ইতিবাচক মনোভাব এবং বিভিন্ন বয়েসের মধ্যে এই ভাষার সক্রিয় ব্যবহার সত্ত্বেও লাদাখি মাতৃভাষীদের সংখ্যা ২০০১ সালে ১,০০,০০০ থেকে ২০১১ সালে ১৪,০০০-তে হ্রাস পেয়েছে।
বর্গীকরণ
নিকোলাস তুরনার্দ্রে লাদাখি, বালতি এবং পুরিগিকে পারস্পরিক বোধগম্যতার বিচারে ভিন্ন ভাষা বলে মনে করেন। একটি গোষ্ঠীর হিসেবে জাংস্কারির সঙ্গে এই ভাষাগুলোকে লাদাখি–বালতি বা পশ্চিম পুরকালীন তিব্বতি ভাষাগোষ্ঠীর অন্তর্গত হিসেবে গণ্য করা হয়।
উপভাষা
লাদাখির উপভাষাগুলো হলো: লেহ'র লেহস্কাত; লেহ'র উত্তরপশ্চিম অঞ্চলে ব্যবহৃত শামস্কাত; সিন্ধু উপত্যকায় ব্যবহৃত সুরমাত্রিক উপভাষা স্তোত্স্কাত; লেহ'র উত্তরে ব্যবহৃত নুবরা; কার্গিলে ব্যবহৃত পুরিগি বা বালতি। উচ্চ লাদাখে এবং জংস্কারে ব্যবহৃত প্রকারগুলোর মধ্যে লাদাখি এবং মধ্য তিব্বতি ভাষাসমূহের পশ্চিমি উপভাষাগুলোর বৈশিষ্ট্যতা দেখতে পাওয়া যায়।
জাংস্কারি লাদাখির একটি উপভাষা এবং এর চারটি প্রকার আছে, স্তোদ, ঝুনগ, শাম এবং লুঙ্গনা। এটি তিব্বতি লিপিতে লেখা হয়।
লিপি
অন্যান্য তিব্বতি ভাষাগুলোর থেকে লাদাখির উচ্চারণ ধ্রুপদী তিব্বতির কাছাকাছি বলে লাদাখি সাধারণত তিব্বতি লিপিতে লেখা হয়। লাদাখিরা শব্দের এমন বহু প্রত্যয়ের উচ্চারণ করে থাকেন যেগুলো আম্দো, খাম্স এবং মধ্য তিব্বতির মতো অন্য তিব্বতি ভাষাগুলোতে শব্দহীন থাকে। এই প্রবণতা লেহ'র পশ্চিমে এবং নিয়ন্ত্রণ রেখার পাকিস্তানি দিকে বালতিস্তানে আরও বেশি সুস্পষ্ট। উদাহরণস্বরুপ, একজন লাদাখি 'কুঠার' উচ্চারণ করবেন স্তা হিসাবে কিন্তু একজন তিব্বতি সেটাকেই উচ্চারণ করবেন তা [tá] হিসাবে। একজন তিব্বতি འབྲས་ 'চাল' উচ্চারণ করবেন [ɳʈɛ́ʔ] হিসাবে, একজন লাদাখি করবেন [ɖas] হিসাবে, এবং একজন কার্গিন নিবাসী করবেন [bras] হিসাবে।
কথ্য লাদাখি তিব্বতি লিপিতে লেখা হবে না তা লেখার জন্য ধ্রুপদী তিব্বতিকে লাদাখিকরণ করে তা ব্যবহার করা হবে এই নিয়ে লাদাখে বিতর্ক আছে। মুসলিম ধর্মাবলম্বী লাদাখিরা লাদাখি বলেন কিন্তু তিব্বতি লিপি ব্যবহার করেন না। আবার একদিকে যেমন অধিকাংশ বৌদ্ধ লাদাখিরা তিব্বতি লিপি পড়তে পারেন কিন্তু ধ্রুপদী তিব্বতি বুঝতে পারেন না, অন্যদিকে কিছু লাদাখি বৌদ্ধধর্ম পণ্ডিত আছেন যাঁরা মনে করেন যে লাদাখি শুধুমাত্র ধ্রুপদী তিব্বতির মতো করেই লেখা উচিত। কথ্য লাদাখিতে স্বল্প পরিমাণে বই বা পত্রিকা ছাপানো হয়েছে।
লাদাখি ভাষাকে যে রোমানিকরণ করা হয় যে পদ্ধতিতে তার নাম হলো ওয়াইলি প্রতিবর্ণীকরণ এবং এর বর্ধিত সংস্করণ। এই পদ্ধতিতে তিব্বতী উচ্চারণের বদলে তিব্বতী লিপিকে প্রাধান্য দেওয়া হয়।
রাসমুস লার্ডফ
ডান|থাম্ব|রাসমুস লার্ডফ জুমলার সিকিউরিটি নিয়ে কথা বলছেন । রাসমুস লার্ডফ (জন্ম ২২ নভেম্বর ১৯৬৮) একটি গ্রীনল্যান্ডিক-ডেনিশ প্রোগ্রামার। তিনি পিএইচপি স্ক্রিপ্টিং ভাষার প্রণয়ন এবং অনুপ্রেরণাদানকাী। তিনি ভাষাটির প্রথম দুটি সংস্করণ প্রণয়ন ও উন্নয়ন করেন, পরের সংস্করণগুলোতে একটি ডেভেলপার গ্রুপের সাথে এর উন্নয়নের কাজে থাকেন যার সদস্য ছিলেন জিম উইনস্টেড (blo.gs এর নির্মাতা), স্টিগ ব্যাকেন, শেন ক্যারাভিয়ো, অ্যান্ডি গুটম্যানস এবং জিভ সুরাসকি। তিনি এই প্রকল্পে অবদান রাখা অব্যাহত রেখেছেন।
প্রাথমিক জীবন এবং শিক্ষা
লার্ডফ এর পরিবার ডেনমার্ক এর গ্রীনল্যান্ড থেকে কানাডা যান ১৯৮০ সালে, এবং পরে  কিং সিটি, অন্টারিও—তে যান ১৯৮৩ সালে। তিনি সেখানে কিং সিটি সেকেন্ডারি স্কুল থেকে ১৯৮৮ সালে পাশ করেন,  এবং ১৯৯৩ সালে ইউনিভার্সিটি অব ওয়াটারলু থেকে স্নাতক সম্পন্ন করেন এর ফলিত বিজ্ঞান এর সিস্টেম নকশা প্রকৌশলের উপরে। তিনি অবদান রেখেছেন এপাচি এইচটিটিপি সার্ভার এ  এবং তিনি এমএসকিউএল এ লিমিট ক্লজ যোগ করেছিলেন। লিমিট ক্লজের একটি বিকল্প পন্থা ইতোমধ্যে প্রচলিত ছিল প্রায় এক দশকের জন্য মেইনফ্রেম রিলেশনাল ডাটাবেস ম্যানেজমেন্ট সিস্টেমে (যেমন ওরাকল RDB চলমান VAX/VMS পূর্বে থেকে ডিজিটাল ইকুইপমেন্ট কর্পোরেশন), কিন্তু দৃশ্যত, এটা পিসি-ভিত্তিক ডাটাবেজের জন্য ছিল না। এটা পরে বিভিন্ন অন্যান্য SQL-সামঞ্জস্যপূর্ণ DBMS এর ভেতরেও নেয়া হয়।  তিনি পিএইচপি‘র প্রথম সংস্করণ প্রকাশ করেছিলেন ১৯৯৫ সালে।
ক্যারিয়ার
লার্ডফ একজন ওপেন সোর্স সম্মেলন এর বক্তা হিসেবে সারা বিশ্বে আলোচিত। ২০০৭ সালে তার ওপেনসোর্স কনটেন্ট ম্যানেজমেন্ট সিস্টেমের উপর কীনোট উপস্থাপনায় তিনি সেই কনফারেন্সে প্রদর্শিত প্রতিটি প্রকল্পেরই একটি করে দৌর্বল্য তুলে ধরেন।
পুরস্কার
২০০৩ সালে এমআইটি টেকনোলজি রিভিউ তাকে ৩৫ বছর বয়সের নিচের সেরা ১০০ উদ্ভাবক হিসেবে উল্লেখ করে।
বহিঃসংযোগ
উইকিউক্তি-ইনলাইন    উইকিউক্তি-ইনলাইন     উইকিউক্তি-ইনলাইন     উইকিউক্তি-ইনলাইন
বগুড়া পল্লী বিদ্যুৎ সমিতি-২
বগুড়া পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। বগুড়া পল্লী বিদ্যুৎ সমিতি-২ রাজশাহী বিভাগের বগুড়া জেলায় ০৫টি জোনাল অফিস, ০২টি এরিয়া অফিস এবং ১৩টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। বগুড়া পল্লী বিদ্যুৎ সমিতি-২ নিবন্ধিত হয় ১৩ ফেব্রুয়ারি, ২০১৬ সালে এবং বানিজ্যিকভাবে বিদ্যুতায়িত হয় ২৩ সেপ্টেম্বর, ১৯৮৬ সালে।
ইতিহাস
বগুড়া পল্লী বিদ্যুৎ সমিতি-২ এর যাত্রা শুরু হয় ২০১৬ সালে। এ সমিতি-২র অধীনে ০৬টি উপজেলা, ৫৭টি ইউনিয়ন ও ১১৩১টি গ্রাম রয়েছে। এর সদর দপ্তর বগুড়া জেলার হেলেঞ্চাপাড়ায় অবস্থিত।
জোনাল অফিসসমূহ
এ পল্লী বিদ্যুৎ সমিতি-২র অধীনে থাকা জোনাল অফিসগুলো হচ্ছে:
গ্রাহক সংখ্যা
বগুড়া পল্লী বিদ্যুৎ সমিতি-২ এর প্রায় চার লক্ষের কাছাকাছি আবাসিক গ্রাহক রয়েছে।
শাহজাদপুর দরগাহ মসজিদ
শাহজাদপুর দরগাহ মসজিদ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত সিরাজগঞ্জ জেলার শাহজাদপুর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। মসজিদের পাশেই অবস্থিত আরো দুটি স্থাপনা হচ্ছে হযরত মখদুম শাহদৌলার মাজার এবং হযরত শামসুদ্দিন তাবরিজির মাজার।
অবস্থান
বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে মসজিদটি অবস্থিত।
বিবরণ
শাহজাদপুর দরগাহ মসজিদটি একটি প্রাচীন এক কক্ষের মসজিদ। মসজিদটি উত্তর-দক্ষিণে প্রশস্ত। পূর্ব দেয়ালে পাঁচটি প্রবেশপথ আছে। প্রবেশপথগুলোর মাপ হচ্ছে ২.১ মিটার উঁচু এবং ১.৮ মিটার চওড়া। মসজিদের ভেতরে সুন্দরভাবে স্থাপিত আটটি পাথরের তৈরি স্তম্ভ আছে। মসজিদের ভেতরের অংশে তিনটি আইল (Aisle) ও পাঁচটি বে তে বিভক্ত করে পনেরটি আয়তক্ষেত্রের সৃষ্টি করেছে। এই পনেরটি আয়তক্ষেত্রের উপরে নির্মিত হয়েছে পনেরটি গম্বুজ। গম্বুজগুলো অর্ধবৃত্তাকার এবং মাটি থেকে গম্বুজগুলোর উচ্চতা ৬.১৩ মিটার।
হানেদা বিমানবন্দর
টোকিও আন্তর্জাতিক বিমানবন্দর (東京国際空港), সাধারণভাবে হানেদা বিমানবন্দর (羽田空港) নামে পরিচিত, জাপানের অন্যতম প্রধান বিমানবন্দর। এটা টোকিওর ওটাতে অবস্থিত। টোকিও স্টেশন থেকে এই বিমানবন্দর ১৪ কিলোমিটার (৮.৭ মাইল) দক্ষিণে অবস্থিত।
যদিও হানেদা বিমানবন্দর টোকিওর প্রধান বিমানবন্দর হিসেবে নির্মিত হয়েছিল, বর্তমানে এটি নারিতা আন্তর্জাতিক বিমানবন্দরের সাথে এই ভূমিকা ভাগাভাগি করছে। টোকিওগামী বা টোকিও থেকে যাত্রা করা প্রায় সকল অভ্যন্তরীণ বিমান চলাচল এই বিমানবন্দর দিয়েই সম্পন্ন হয়। আর নারিতা দিয়ে জাপানের প্রায় সকল আন্তর্জাতিক বিমান চলাচল সম্পন্ন হয়। তবে সাম্প্রতিককালে এই বিমানবন্দরে আন্তর্জাতিক বিমান চলাচল ব্যাপকহারে বৃদ্ধি পেয়েছে। জাপান সরকারের হানেদা বিমানবন্দরে আন্তর্জাতিক বিমান চলাচল ভবিষ্যতে বৃদ্ধির পরিকল্পনা রয়েছে।
হানেদা বিমানবন্দর দিয়ে ২০০৯ সালে ৬২,১০০,৭৫৪ জন যাত্রী যাতায়াত করেছিল। এদিক থেকে এটি এশিয়ার দ্বিতীয় ব্যস্ততম এবং পৃথিবীর চতুর্থ ব্যস্ততম বিমানবন্দর। জাপানের বৃহত্তম দুইটি এয়ারলাইন্স জাপান এয়ারলাইন্স ও অল নিপ্পন এয়ারওয়েজ এই বিমানবন্দরকে প্রধান কেন্দ্র হিসেবে ব্যবহার করে। এছাড়া বেশ কিছু এয়ারলাইন্সও একে কেন্দ্র হিসেবে ব্যবহার করে। সম্প্রসারণ কাজ সমাপ্তির পর হানেদা বিমানবন্দর ২০১০ সালে ৯০ মিলিয়ন যাত্রীর যাতায়াতের ব্যবস্থা করতে পারবে বলে আশা করা হচ্ছে।
কাং চে-ইয়াং
কাং চে-ইয়াং (강채영, Kang Chae-young, জন্ম: ৮ জুন ১৯৯৬) হলেন একজন কোরীয় বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে দক্ষিণ কোরিয়ার প্রতিনিধিত্ব করেছেন এবং নারীদের দলগত প্রতিযোগিতায় স্বর্ণ পদক জয়লাভ করেছেন। এছাড়াও তিনি তীরন্দাজি প্রতিযোগিতায় অসংখ্য পদক জয়লাভ করেছেন।
খেলোয়াড়ি জীবন
তাইওয়ানের তাইপেতে অনুষ্ঠিত ২০১৭ গ্রীষ্মকালীন ইউনিভার্সিয়াডে ধ্বংসকারী ডাকনামে পরিচিত চে-ইয়াং নারীদের ব্যক্তিগত এবং দলগত প্রতিযোগিতায় স্বর্ণ পদক জয়লাভ করেছেন। একই বছর, তিনি মেক্সিকোর মেক্সিকো সিটিতে অনুষ্ঠিত ২০১৭ বিশ্ব তীরন্দাজি চ্যাম্পিয়নশিপে নারীদের দলগত এবং মিশ্র দলগত প্রতিযোগিতায় স্বর্ণ পদক জয়লাভ করেছেন। ২০১৮ সালে, তিনি ইন্দোনেশিয়ার জাকার্তায় অনুষ্ঠিত ২০১৮ এশিয়ান গেমসে দক্ষিণ কোরিয়ার প্রতিনিধিত্ব করেছেন, যেখানে তিনি নারীদের ব্যক্তিগত প্রতিযোগিতায় ব্রোঞ্জ পদক এবং নারীদের দলগত প্রতিযোগিতায় স্বর্ণ পদক জয়লাভ করেছেন।
২০১৯ সালে, তিনি ২০১৯ তীরন্দাজী বিশ্বকাপের ফাইনালে নারীদের ব্যক্তিগত প্রতিযোগিতায় স্বর্ণ পদক জয়লাভ করেছেন, যেটি ছিল তার প্রথম তীরন্দাজী বিশ্বকাপের ফাইনালে অংশগ্রহণ। তিনি মেদেলিন, কলম্বিয়া এবং সাংহাই, চীনে অনুষ্ঠিত প্রতিযোগিতাও জয়লাভ করেছেন। ২০১৯ সালের বিশ্ব তীরন্দাজি চ্যাম্পিয়নশিপে তিনি ব্যক্তিগত, মিশ্র দলগত এবং নারীদের দলগত প্রতিযোগিতায় পদক জয়ের পূর্বে ৬৯২ নম্বর নিয়ে ৭০ মিটার র‍্যাঙ্কিং পর্বের বিশ্ব রেকর্ড গড়েছিলেন। ২০২০ সালে, তিনি নারীদের ব্যক্তিগত প্রতিযোগিতায় ২০১৯ সালের ওয়ার্ল্ড আর্চারি অ্যাথলিট অফ দ্য ইয়ার পুরস্কার জয়লাভ করেছেন। ২০২১ সালে তিনি জাপানের টোকিওতে অনুষ্ঠিত ২০২০ গ্রীষ্মকালীন অলিম্পিকে দক্ষিণ কোরিয়ার নারীদের দলগত প্রতিযোগিতায় হয়ে প্রথম স্থান অর্জন করে স্বর্ণ পদক জয়লাভ করেছেন।
অভয়াপুরী উত্তর বিধানসভা কেন্দ্র
অভয়াপুরী উত্তর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৭৮ সাল থেকে কার্যকর এবং সর্বাধিকবার বিজিত দলটি হলো অসম গণ পরিষদ (চার বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৮০,৩৩২ জন যার মধ্যে পুরুষ ভোটার ৯৩,৪৮৮ জন এবং নারী ভোটার ৮৬,৮৪২ জন। এছাড়াও দুইজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। অভয়াপুরী উত্তর বিধানসভা কেন্দ্রে ২০২১ ভোটার লিঙ্গানুপাত ৯২৯।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৫২,১৯৭ জন যার মধ্যে পুরুষ ভোটার ৮০,২৭২ জন এবং নারী ভোটার ৭১,৯২৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,২৫,৩০৪ জন যার মধ্যে পুরুষ ভোটার ৬৭,৮৩৬ জন এবং নারী ভোটার ৫৭,৪৬৮ জন।
প্লাস্টিক
প্লাস্টিক এমন বস্তু যা কোন সিন্থেটিক বা আধা-সিন্থেটিক জৈব যৌগ দ্বারা তৈরি। নমনীয়তার জন্য এটিকে গলিয়ে শক্ত জিনিসের মধ্যে ঢালা যায়।
কম খরচ, সহজ উৎপাদনযোগ্যতা, বহুমুখীতা, পানির সাথে সংবেদনহীনতা ইত্যাদি কারণে প্লাস্টিক কাগজের ক্লিপ থেকে মহাকাশযানের বিভিন্ন ধরনের বহুমুখী পণ্যে ব্যবহার করা হয়ে থাকে।
প্লাস্টিক প্রাকৃতিক এবং গতানুগতিক বিভিন্ন উপকরণ যেমন কাঠ, শিলা, শিং এবং হাড়, চামড়া, ধাতু, গ্লাস, এবং সিরামিকের উপর প্রাধান্য বিস্তার করে চলেছে।
সাধারণ প্লাস্টিক
এই বিভাগে পণ্য প্লাস্টিক বা স্ট্যান্ডার্ড প্লাস্টিক এবং ইঞ্জিনিয়ারিং প্লাস্টিক উভয়ই অন্তর্ভুক্ত -
ইতিহাস
১৮৫৫ সালে আলেকজান্ডার পার্কস পারকসাইন আবিষ্কার করেন এবং পরের বছর পেটেন্ট করেছিলেন, পার্কসাইনকে প্রথম মানবসৃষ্ট প্লাস্টিক হিসাবে বিবেচনা করা হয়।
প্লাস্টিক শিল্প
প্লাস্টিক উত্‍পাদন রাসায়নিক শিল্পের একটি প্রধান অংশ, এবং বিশ্বের অন্যতম বৃহত্তম রাসায়নিক সংস্থাগুলি যেমন বিএএসএফ এবং ডো কেমিক্যাল প্রথম দিন থেকেই প্লাস্টিক শিল্পে জড়িত ছিল।
পরিবেশগত প্রভাব
বেশিরভাগ প্লাস্টিক টেকসই এবং খুব ধীরে ধীরে ক্ষয় হয়, কারণ প্লাস্টিকের রাসায়নিক কাঠামো তাদের প্রাকৃতিক পদ্ধতিতে ক্ষয় হওয়া থেকে প্রতিরোধী করে তোলে।
ওশান কনজারভেন্সি জানিয়েছে যে চীন, ইন্দোনেশিয়া, ফিলিপাইন, থাইল্যান্ড এবং ভিয়েতনাম অন্যান্য সমস্ত দেশের চেয়ে বেশি প্লাস্টিক সমুদ্রে ফেলে দেয়। ছাং চিয়াং নদী, সিন্ধু নদ, হুয়াংহো নদী, হাই নদী, নীলনদ, গঙ্গা নদী, ছুচিয়াং নদী, আমুর নদী, নাইজার নদী এবং মেকং নদী বিশ্বব্যাপী প্লাস্টিকের ৮৮-৯৫% সমুদ্রের মধ্যে পরিবহন করে।
প্লাস্টিক পুনর্ব্যবহার
প্লাস্টিক উৎপাদনের প্রথম দিন থেকে ২০১৫ সাল অবধি বিশ্ব প্রায় ৬.৩ বিলিয়ন টন প্লাস্টিকের বর্জ্য উৎপাদন করেছিল, যার মধ্যে ৯% পুনর্ব্যবহার করা হয়েছে, যদিও সমস্ত প্লাস্টিকের মাত্র ~১% একাধিকবার পুনর্ব্যবহার করা হয়েছে।
অ্যান বোলিন
অ্যান বোলেইন (  ১৫০১ বা ১৫০৭ – ১৯ মে ১৫৩৬)। তিনি রাজা অষ্টম হেনরি র দ্বিতীয় স্ত্রী এবং ১৫৩৩ থেকে ১৫৩৬ সাল পর্যন্ত ইংল্যান্ডের রানীর দায়িত্ব পালন করেন। তার বিয়ের সময়কার পরিস্থিতি এবং রাষ্ট্রদ্রোহ ও অন্যান্য অভিযোগে শিরচ্ছেদের মাধ্যমে তার মৃত্যু পরওয়ানা জারির পরিস্থিতিগুলো তাকে রাজনৈতিক ও ধর্মীয় উপপ্লবের প্রধান ব্যক্তিত্ব করে তুলে। ফলস্বরূপ ইংরেজ সংস্কারের সূচনা ঘটে। অ্যান ছিলেন থমাস বোলেইন, ফার্স্ট আর্ল অফ উইল্টশায়ার এবং তার স্ত্রী লেডি এলিজাবেথ হাওয়ার্ডের কন্যা। তিনি নেদারল্যান্ডস এবং ফ্রান্সে শিক্ষার্জন করেন, বস্তুত ফ্রান্সের রানী ক্লডের মেইড অফ অনার তথা সহচরী হিসেবে। তিনি ১৫২২ সালে ইংল্যান্ডে ফিরে আসেন তার আইরিশ চাচাতো ভাই নবম আর্ল অফ অরমন্ড, জেমস বাটলার কে বিবাহ করার জন্য; বিবাহ পরিকল্পনাটি ভেঙ্গে যায়। পরবর্তিতে তিনি হেনরি অষ্টম এর স্ত্রী, ক্যাথরিন অফ আরাগনের সহচরী হিসাবে প্রাসাদ্গৃহে পদলাভ করেন।
১৫২৩ সালের প্রথম দিকে, অ্যানের সাথে নার্থম্বারল্যান্ডের ৫ম আর্ল হেনরি পার্সির ছেলে হেনরি পার্সির সাথে গোপনে বাগদান হয়, কিন্তু আর্ল তাদের বাগদানকে সমর্থন করতে অস্বীকার করলে বাগদান ভেঙ্গে যায়। কার্ডিনাল থমাস উওলসি ১৫২৪ সালের জানুয়ারিতে বিবাহটি প্রত্যাখ্যান করেন এবং অ্যানকে হেভার দুর্গে তার বাড়িতে পাঠানো হয়। ১৫২৬ সালের ফেব্রুয়ারি বা মার্চ মাসে হেনরি অষ্টম অ্যানের পিছে পড়েন। কিন্তু অ্যান তার প্রলুব্ধ করার  প্রচেষ্টাকে প্রতিহত করেন। তিনি তার উপপত্নী হতে অস্বীকার করেন, ইতোপূর্বে তার বোন মেরিও প্রত্যাখ্যান করেন। হেনরি শীঘ্রই ক্যাথারিনের সাথে তার বিবাহ ভঙ্গ করার বিষয়ে তার ইচ্ছামগ্ন হন যাতে তিনি অ্যানকে বিয়ে করতে পারার জন্য মুক্ত হতে পারেন। কার্ডিনাল উওলসি পোপ সপ্তম ক্লিমেন্টের কাছ থেকে হেনরির বিয়ে বাতিল করাতে ব্যর্থ হন এবং যখন এটা স্পষ্ট হয়ে যায় যে ক্লিমেন্ট বিয়ে বাতিল করবেন না, তখন হেনরি এবং তার উপদেষ্টারা, যেমন থমাস ক্রমওয়েল, ইংল্যান্ডে ক্যাথলিক চার্চের ক্ষমতা ভাঙতে শুরু করেন এবং মঠ এবং নানতন্ত্র বন্ধ করা শুরু করেন। ১৫৩২ সালে, হেনরি অ্যানকে পেমব্রোকের মার্কুইজ পদবী দেন।
শুভাশুভ
শুভাশুভ হলো এক প্রকার শব্দখেলা বা ওয়ার্ডগেম। এটি সৌভাগ্যক্রমে-দুর্ভাগ্যক্রমে বা হিতাহিত খেলা নামেও পরিচিত। জনপ্রিয় শব্দবাজি সুসংবাদ-দুঃসংবাদ মূলত শুভাশুভেরই আরেক রূপ।
ইংরেজিতে একে বলা হয় Fortunately, Unfortunately। ১৯৮০ এর দশকের শেষের দিকে জাতীয় পাজলার্স লিগের সম্মেলনে প্রথম এটি খেলা হয়। এ খেলার উদ্ভাবন  এবং প্রবর্তন করেছিলেন এক সময়ের এনপিএল সভাপতি ডেভিড স্কট মারলে।
নিয়মকানুন
শুভাশুভ শব্দ খেলায় কয়েকটি মৌলিক নীতি অনুসরণ করা হয়। এভাবে কোথাও গিয়ে শেষ হবে যদিও সেটা কখন শেষ হবে তার কোন নির্দিষ্টতা নেই।
লালা শেভকেত
অধ্যাপক ড. লালা শেভকেত (Lalə Şövkət, মাঝে মাঝে উচ্চারিত হয় Lala Şövkat অথবা Lala Shovkat; রুশ: Лала Шевкет; জন্ম ৭ই নভেম্বর,১৯৫১, বাকু) একজন আজারবাইজানি রাজনৈতিক এবং আজারবাইজান লিবারেল পার্টি ও জাতীয় ঐক্য আন্দোলনের নেতা। তিনি ১৯৯৩ এবং ১৯৯৪ সালে রাষ্ট্রসচিব হিসেবে দায়িত্ব পালন করেন।
পিতা-মাতা
মা সিদ্দীকা খানম শিহালি বেই কিজি উসেয়োনোভা ১৯২০ সালে বাকু শহরের এক সম্ভ্রান্ত পরিবারে (শিহালি বেই এবং হাজিখানুম উসেয়োনোভার পরিবার) জন্মগ্রহণ করেন। ১৯৫০ সালে তিনি আজারবাইজান স্টেট মেডিকেল ইউনিভার্সিটি থেকে স্নাতক সম্পন্ন করেন। পরবর্তীতে তিনি এমএসসি ডিগ্রী নেন এবং বাকুর মেডিকেল কলেজে অধ্যক্ষ হিসেবে দায়িত্ব পালন করেন। তার চাচা ইউসুফ বেই, ইউনুস বেই এবং রাহমান বেই উসেয়োনোভ রাসিয়ান সম্রাজ্যের নামকরা অনেক বিশ্ববিদ্যালয় থেকে তাদের স্নাতক সম্পন্ন করেন। ১৯৩৭ সালে জাতীয় মুসাভাত পার্টির সদস্য হওয়ার পর তাদের সবইকে ধর্মদ্রোহিতার অভিযোগে শাস্তি প্রদানের উদ্দ্যেশ্যে সাইবেরিয়া পাঠানো হয় (এই ঘটনার পূর্বেই ১৯৩৩ সালে সিদ্দীকা খানম এর বাবা শিহালি বে মারা যান)। সিদ্দীকা খানম ১৯৮৮ সালের ৮ই মার্চ মৃত্যুবরণ করেন।
প্রাথমিক জীবন এবং বৈজ্ঞানিক কর্মজীবন
২৫ বছর বয়সে তিনি এমএসসি ডিগ্রী লাভ করেন এবং সেসময়কার ইউএসএসআর এর সবচেয়ে তরুণ এমএসসি ডিগ্রীধারী হিসেবে পরিচিতি পান। ১৯৭৮ সাল থেকে লালা শেভকেট প্রাথমিক প্রতিবিধানের এন.ভি.স্ক্লিফোসোভস্কি মস্কো সায়েন্টিফিক রিসার্চ ইন্সটিটিউট এর হয়ে কাজ করছেন। লালা শেভকেত জুনিয়র রিসার্চ অফিসার থেকে প্রভাবশালী বৈজ্ঞানিক এবং উক্ত বিভাগের প্রধান হতে বহু পথ অতিক্রম করেছেন।
৩৭ বছর বয়সে তিনি সফলভাবে গবেষণাপত্র প্রকাশ করেন এবং ইউএসএসয়ার এর (স্বাস্থ্য সেবার সংগঠন এবং নির্বাহী পরিষদে) সবচেয়ে তরুণ ডক্টর অব মেডিসিন হিসেবে পরিচিতি লাভ করেন। তিনি রাশিয়ান ফেডারেশনের স্বাস্থ্য সেবা মন্ত্রণালয়ের সায়েন্টিফিক সেন্টারের সংগঠন ও ব্যবস্থাপনা বভাগের প্রধান হিসেবে নিযুক্ত হন। তার গবেষণা ইউএসএসআর স্বাস্থ্য সেবার মানোন্নয়নে ব্যাপক ভূমিকা রাখে এবং বিশ্ব দরবারে স্বীকৃতি পেতে শুরু করে।
তিনি একশটিরও বেশি বৈজ্ঞানিক প্রকাশনা সম্পন্ন করেন। তিনি প্রফেসর উপাধি লাভ করেন। ১৯৯১ সালে লালা শেভকেত আনুষ্ঠানিকভাবে রাশিয়ান প্রধানমন্ত্রী এন. সিলায়েভ কর্তৃক রাষ্ট্রের সামাজিক প্রগতি এবং নীতি নিয়ে কাজ করার জন্য তালিকাভুক্ত হন।
লালা শেভকেত রাশিয়ান ফেডারেশন সুপ্রীম সোভিয়েতের সেবা আইন কমিশনের প্রধান হিসেবে কাজ করেন, এছাড়াও তিনি ছিলেন আন্তর্জাতিক সামাজিক-স্বাস্থ্য সংগঠন এবং স্বাস্থ্য সেবা সংগঠনের সহ-সভাপতি এবং প্রসিডিয়াম অব ইন্টারন্যাশনাল ইকো-ফিলোসোফিক ফান্ডের সদস্য। তাকে সম্মানসূচক পিএইচডি প্রদান করা হয়।
লালা শেভকেতের একজন ছেলে আছে।
রাজনৈতিক জীবন
কোরাবাগের ১৯৮০ এর শেষ দিকের বাজে পরিস্থিতি এবং পেরেস্ত্রোইকা ইপক (নবযুগের সূচনা) তার রাজনৈতিক কর্মকান্ডকে ব্যাপকভাবে প্রভাবিত করে। এর ভিত্তি ধরেই সোভিয়েত ইউনিয়নের রাজনৈতিক আন্দোলনের বিশিষ্ট নেতাদের সহযোগিতা লাভ করে।
১৯৯০ সালের "রক্তাক্ত জানুয়ারি"র ঘটনা তাঁর রাজনৈতিক জীবনে বিরাট প্রভাব ফেলে এবং একে তাঁর রাজনৈতিক জীবনের ডিটোনেটর (বোমের যে অংশটি প্রথমে বিস্ফোরিত হয়) বলা যায়। সমগ্র পৃথিবী বাকুর শান্তিপ্রিয় জনতার বিরুদ্ধে সোভিয়েত আর্মির বর্বরীয় রাজনৈতিক পদক্ষেপ দেখতে পেয়েছিল। এর কারণ ছিল ২০ এবং ২১ জানুয়ারি মস্কোতে লালা শিভকেট কর্তৃক আহ্বায়িত এক প্রেস-কনফারেন্স। সেই সময়ই প্রজাতন্ত্র ইনফরমেশন ব্লকেডে র ঘূর্নিপাকে পড়ে গিয়েছিল। আমেরিকান ইনফরমেশন এজেন্সি এনবিসি এই প্রেস কনফারেন্সকে "আজারবাইজানের মানুষের আত্ম-সচেতনতা বৃদ্ধির ঐতিহাসিক মুহূর্ত" বলে আখ্যায়িত করেছে।
১৯৯১ সালে এদুয়ার্দ শেভার্দন্যায, আলেক্সান্ডার ইয়াকোভ্লেভ, সবচাক, পপভ, ব্রাযোস্কাস এবং অন্যান্য সাম্যবাদী নেতাদের সাথে লালা শেভকেত ইউএসএসআর-এ গণতন্ত্র পুনঃপ্রতিষ্ঠা আন্দোলন শুরু করেন। একই বছরে তিনি (আজারবাইজানের গনতন্ত্র পুনঃপ্রতিষ্ঠার লক্ষ্যে এবং মানবাধিকার রক্ষার উদ্দেশ্যে) আন্তর্জাতিক সামাজিক-রাজনৈতিক আন্দোলন শুরু করেন যা সোভিয়েত সরকার দ্বারা আনুষ্ঠানিকভাবে স্বীকৃত হয় এবং এটি প্রথম জাতীয় প্রজাতন্ত্রের রাজনৈতিক সংগঠন হিসেবে আন্তর্জাতিক স্বীকৃতি লাভ করে। এই সংগঠনটি আজারবাইজান, সোভিয়েত প্রজাতন্ত্র এবং পশ্চিম ইউরোপের অন্যান্য দেশগুলোতে প্রতিষ্ঠা লাভ করে।
১৯৯৩ সালের জুন মাসে, লালা শেভকেত বাকুতে তৎকালীন রাষ্ট্রপতি হেইদার আলিয়েভ দ্বারা আমন্ত্রিত হন এবং ৭ই জুন তারিখে আজারবাইজান প্রজাতন্ত্রের রাষ্ট্রসচিব হিসেবে নিযুক্ত হন।
১৯৯৪ সালের জানুয়ারিতে লালা শেভকেত সরকারের দূর্নীতির বিরুদ্ধে প্রতিবাদ হিসেবে পদত্যাগ পত্র লিখেন। নৈতিকতার কারণে এরকম একটি উচ্চ পদ থেকে স্বেচ্ছায় পদত্যাগ করার ঘটনা আজারবাইজানে এক অনন্য নজর হিসেবে পরিচিতি পেয়েছে।
১৯৯৫ সালে, লালা শেভকেত আজারবাইজান লিবারেল পার্টি প্রতিষ্ঠা করেন এবং ১৯৯৫ সালের ৩রা জুন নির্বাচকমন্ডলীর সদস্য সভার নেতা হিসেবে নির্বাচিত হন। এভাবেই তিনি আধুনিক আজারবাইজানে উদারপন্থী ভাবাদর্শ প্রতিষ্ঠা করেন। তার নির্দেশনা অনুযায়ী আজারবাইজানি ভাষায় উদারপন্থী তত্ত্বের উপর প্রথম বই প্রকাশিত হয়।
এএলপি (আজারবাইজান লিবারেল পার্টি)'র নেত্রী তার সঙ্গীদেরকে ডাকল উক্ত স্লোগান সামর্থনের জন্য "সভ্য আজারবাইজানের আইন এবং মানুষের পরিশ্রম দ্বারা, সভ্য সমাজ, দেশ এবং সার্বভৌমত্ব প্রতিষ্ঠা।"
১৯৯৮ সালে লালা শেভকেত পাঁচজন সম্ভাব্য রাষ্ট্রপতি পদপ্রার্থীদের একজন ছিলেন যারা উক্ত নির্বাচন বয়কট করেছিল।
২০০৩ সালের ৭ই জানুয়ারিতে, লিবারেল পার্টির বৈঠকে লালা শেভকেট উক্ত পার্টি থেকে পদত্যাগ করেন কারণ তিনি স্বাধীন রাষ্ট্রপতি পদপার্থী প্রচারণা করতে চেয়েছিলেন। এভাবে তিনি আজারবাইজানের রাজনৈতিক ঐতিহ্যে আরেকটি নজির তৈরি করেন।
আজারবাইজান জাতীয়তাবাদ আন্দোলন এবং লিবারেল পার্টির নেতা হিসেবে লালা শেভকেত ২০০৫ সালে সংসদীয় নির্বাচনে ৭০ জন লিবারেল পার্টির পদপার্থীর প্রধান হিসেবে অংশগ্রহণ করেন। লালা শেভকেত তাঁর নির্বাচকমন্ডলী দ্বারা সগলভাবে জয়লাভ করেন যা কেন্দ্রীয় নির্বাচন কমিশন দ্বারা স্বীকৃতিপ্রাপ্ত হয়। বিভিন্ন বিকৃত বিবৃতির কারণে বা যেভাবেই হোক, ১১ জন লিবারেল পার্টির পদপ্রার্থী আনুষ্ঠনিকভাবে স্বীকৃত হয়নি। কেন্দ্রীয় নির্বাচন কমিশন এবং আদালত তাদের এই বিষয়ে কোনো তদন্ত করেনি এবং তাদেরকে অকারণে প্রত্যাখ্যানও করেনি। একই সময়ে, উক্ত কর্তৃপক্ষ লিবারেল পার্টির প্রায় ৫০ জন পদপার্থীর বিজয়কে প্রত্যাখ্যান করেছিল। লালা শেভকেত তার প্রচারণা শুরুর সময় বলেছিলেন: "আমি কোনো সংসদের আসনের জন্য লড়ছি না বরং আমি আমার জাতির জন্য লড়ছি।" নির্বাচনের পর তিনি তাদেরকে মানুষের ইচ্ছা বিরোধী চরম অবিচারী এবং আক্রমণকরী হিসেবে আখ্যায়িত করেছেন। জনতা এবং তাঁর মিত্রদের কাছে দেওয়া কথা অনুযায়ী তিনি আজারবাইজান প্রজাতন্ত্রের জাতীয় সমাবেশ থেকে আনুষ্ঠানিকভাবে পদত্যাগ করেন।
২০১০ সালে জাতীয় সংসদ নির্বাচনের আগে "আজাদলিক" রাজনৈতিক গোষ্ঠী, পপুলার ফ্রন্ট পার্টি মুসাভাত পার্টির সাথে যোগদানের দরুণ বিযুক্ত হয়ে যায়। আজারবাইজান লিবারেল পার্টি বিযুক্ত "আজাদলিক" গোষ্ঠীর অন্যান্য দলসমূহ যেমন সিটিজেন ও ডেভলাপমেন্ট পার্টি, গ্রীন পার্টি এবং ইন্টেলিজেনশিয়ার আন্দোলন নিয়ে সংসদীয় নির্বাচনে অংশগ্রহণ করে। যেভাবেই হোক, পুরো নির্বাচনই ছিল নামেমাত্র নির্বাচন এবং বিরোধী দলের একজন সদস্যও সংসদে প্রবেশ করতে পারেনি।
বর্তমানে অধ্যাপক লালা শেভকেত আজারবাইজান লিবারেল পার্টির রাষ্ট্রপতি পদপার্থীদের নেতা।
তথ্যসূত্র
উক্ত নিবন্ধন অধ্যাপক ডক্টর লালা শেভকেটের  অফিসিয়াল ওয়েবসাইটের তথ্যসূত্রের উপর ভিত্তি করে লেখা হয়েছে। উক্ত তথ্যাদী জিএনইউ কর্তৃক স্বাধীন দলিল লাইসেন্স প্রাপ্ত এবং এখানে অনুমতিক্রমে ব্যবহার করা হয়েছে।
কালামৃধা ইউনিয়ন
অবস্থান ও সীমানা
এটি ভাংগা থানা হতে ১২ কি.মি. পূর্বেে অবস্থিত। এর পূর্ব ও দক্ষিণ পাসে মাদারীপুরে শিবচর থানার নিলখী ইউনিয়ন, এর পশ্চিম পাসে মাদারীপুরে রাজৈর থানার কবিরাজপুর ও পাইকপাড়া ইউনিয়ন ও এর উত্তর পূর্ব দিকে ভাংগা থানার আজিমনগর ইউনিয়ন। এটা ভাংগা রাজৈর ও শিবচরের প্রানকেন্দ্র।
ইতিহাস
কালামৃধা উইনিয়ন একটি ঐতিহাসিক এলাকা। এটি ব্রিটিশ শাসনআমলের অনেক পূর্বে এর নামকরণ করা হয়। ধারণা করা হয় ১৬০০ সালের দিকে কালামৃধার নামকরণ করাহয়। কালাই মৃধা নামের এক মুসলিম মৌলভীর নামে এর নাম কালামৃধা করা হয়।
আয়তন ও জনসংখ্যা
কালামৃধা ইউনিয়ন ৩০ বর্গকিলোমিটার নিয়ে গঠিত। বর্তমানে এখানে ২৫ হাজারের অধিক মানুষ বসবাস করছে।
শিক্ষা
কালামৃধা ইউনিয়নের ৭ নং ওয়ার্ডে রয়েছে দেওড়া উচ্চ বিদ্যালয়। বিদ্যালয়টি প্রতিষ্ঠা করেছেন কলকাতা বিশ্ববিদ্যালয়ের সাবেক ছাত্র দেওড়া গ্রামের কৃতি সন্তান মৌলভী সামসুদ্দিন হাওলাদার। তিনি ১৯৭০ সালে তাঁর কয়েক অনুসারীকে নিয়ে নিজ উদ্দ্যেগ ও অর্থায়নে দেওড়া উচ্চ বিদ্যালয় ও দেওড়া সরকারী প্রাথমিক বিদ্যালয় টি প্রতিষ্ঠা করেন। বিদ্যালয়টি প্রতিষ্ঠা লগ্ন থেকেই মৌলভী সামসুদ্দিন হাওলাদার ও তাঁর ৩/৪ জন সাবেক ছাত্র বিনা বেতনে এই স্কুলে পাঠদান করতেন। দু:থজনক হলেও সত্য যে, স্কুল প্রতিষ্ঠাতা হিসেবেে এই মহান শিক্ষানুরাগীর নাম প্রাইমারী অথবা হাইস্কুলের অনার বোর্ডে লেখা নেই। তাই বর্তমান শিক্ষার্থীগণ অনেকেই বিদ্যালয় দুটি প্রতিষ্ঠার সঠিক ইতিহাস সম্পর্কে জানেন না।
দর্শনীয় স্থান:
ঐতিহাসিক দেওড়া থানা (পুলিশ ষ্টেশন), বর্তমানে থানার ভিটা নামে অধিক পরিচিত, কালামৃধা গোবিন্দ উচ্চ বিদ্যালয়,কালামৃধা সরকারী প্রাথমিক বিদ্যালয়, দেওড়া সরকারী প্রাথমিক বিদ্যালয়, দেওড়া উচ্চ বিদ্যালয়, দেওড়া নদী বন্দর, দেওড়া ইউনিয়ন ভূমি অফিস, দেওড়া ও কালামৃধা বাজার এবং হিন্দু জমিদার বাড়ি রয়েছে।
কালামৃধা গ্রামে বিখ্যাত গণ সংগীত শিল্পী ফকির আলমগীর এর ফকির বাড়ী, দেওড়া গ্রামে বৃহত্তর ফরিদপুর জেলার প্রখ্যাত শিক্ষাবীদ ও শিক্ষানুরাগী মৃত: মৌলভী সামসুদ্দিন হাওলাদার এর হাওলাদার বাড়ী, কম্পিউটার প্রশিক্ষক ও বিশিষ্ট সাংবাদিক রফিকুজ্জামান এর মুন্সি বাড়ী, দেওড়া কামারবাড়ী পূজা মঠ, মিয়ারখোলা মাঠ (ঈদগাহ) ও দেওড়া বাজারে সবুজ বাংলা মাল্টিপারপাস কো-অপারেটিভ সোসাইটি লিমিটেড এর অফিস উল্লেখযোগ্য।
জনপ্রতিনিধি
বর্তমান চেয়ারম্যান- রেজাউল মাতুব্বর
তথ্যসূত্র
https://www.facebook.com/shafikur.rahmannafi
লাস লাজাস পবিত্রস্থান
লাস লাজাস পবিত্রস্থান (Spanish: Santuario de Las Lajas) দক্ষিণ কলম্বিয়ার নারিনো ডিপার্টমেন্ট এলাকায় অবস্থিত একটি ব্যাসিলিকা গির্জা। ইপিয়ালেস পৌরসভা কর্তৃক এটি পরিচালিত হচ্ছে। এর অভ্যন্তর ভাগ দিয়ে গুয়াইতারা নদী গভীর খাদ দিয়ে প্রবাহিত হচ্ছে।
ইতিহাস
প্রতি বছর হাজারো ধর্মপ্রাণ রোমান ক্যাথলিক এখানে আসেন। ১৯৫২ সালে ভ্যাটিকান থেকে যাজকীয় পদের জন্য রাজ্যাভিষেকের অনুমোদন লাভ করে ও তারপর ছোট ব্যাসিলিকা ১৯৯৪ সালে প্রতিষ্ঠা করে। এটি ১০০ মিটার উঁচু।
উপ-কাহিনী
গির্জা নির্মাণের পিছনে বিষ্ময়কর ঘটনা লুকিয়ে রয়েছে। ১৭৫৪ সালে আমেরেন্ডীয় মারিয়া মুইসেস ও তার বধির কন্যা প্রচণ্ড ঝড়ের কবলে পড়েন। এদিক-ওদিক ছোটাছুটি করার এক পর্যায়ে মুইসেস আশ্চর্যান্বিত হন যখন তার কন্যা বলে উঠল, 'মেস্তিজা আমায় ডাকছেন'। সে লাজার উপরে উজ্জ্বল আলোকিত আভার দিকে অঙ্গুলি নির্দেশ করে।
এরপর থেকেই ভার্জিন মেরিকে ঘিরে এলাকাটি জনপ্রিয় তীর্থক্ষেত্র হিসেবে গড়ে উঠে। মাঝেমধ্যে অদ্ভুতুড়ে ঘটনার কথা প্রকাশিত হয়। পাথরের ছবিটি আজও দৃশ্যমান।
চুরহাত
চুরহাত (Churhat) ভারতের মধ্য প্রদেশ রাজ্যের সিধি জেলার একটি নগর পঞ্চায়েত-শাসিত শহর।
জনসংখ্যার উপাত্ত
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে চুরহাত এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
কবিতা বালকৃষ্ণন
কবিতা বালাকৃষ্ণন ( കവിത ബാലകൃഷ്ണൻ  ; জন্ম ১লা জুন ১৯৭৬) একজন শিল্প সমালোচক, কবি, সমসাময়িক শিল্প গবেষক, চিত্রশিল্পী এবং আর্ট কিউরেটর । তিনি ১৯৯৮ থেকে ১৯৯৯ পর্যন্ত চারুকলায় কলেজের শিল্প ইতিহাসের প্রভাষক হিসাবে তার শিক্ষাজীবন শুরু করেছিলেন। পরে তিনি থ্রিপ্পুনিথুরার আরএলভি কলেজ অফ মিউজিক এন্ড ফাইন আর্টস এবং মুম্বাইয়ের ন্যাশনাল ইনস্টিটিউট অফ ফ্যাশন টেকনোলজি (এনআইএফটি) এর ভিজিটিং অনুষদ হিসাবে বক্তৃতা দেন। বালকৃষ্ণন বর্তমানে সরকারের আর্ট ইতিহাস ও নান্দনিকতার ভারতের কেরালার থ্রিসুরে চারুকলা কলেজেশিক্ষকতা করছেন।
শিক্ষা জীবন
বালকৃষ্ণন ১৯৯৯ সালে বরোদার মহারাজা সায়াজিরাও বিশ্ববিদ্যালয় থেকে চারুকলা ইতিহাস এবং নান্দনিকতায় স্নাতকোত্তর ডিগ্রি অর্জন করেছিলেন। তারপরে তিনি মালায়ালাম সাময়িকীতে সাহিত্য-ভিত্তিক চিত্রের চর্চায় একটি গবেষণা থিসিস তৈরি করেছিলেন। যার জন্য ২০০৯ সালে তিনি মহাত্মা গান্ধী বিশ্ববিদ্যালয়, কোট্টায়াম পিএইচডি ডিগ্রি অর্জন করেছিলেন।
পুরস্কার
১৩ বছর বয়সে তিনি চিত্রাঙ্কনের জন্য সোভিয়েত ল্যান্ড নেহেরু পুরস্কার পেয়েছিলেন, যখন তিনি গ্রীষ্মকালীন কৃষ্ণ সাগরের ক্রিম উপকূল, ইউক্রেনের (সাবেক সোভিয়েত ইউনিয়ন) আর্টেক (শিবির) এর আন্তঃ জাতীয় ইয়ং পাইওনিয়ার ক্যাম্পে কাটিয়েছিলেন।
তাঁর বই ক্যারালাথাইল চিত্রকলেউদে ভার্থামনাম ললিতা কলা একাডেমি থেকে ২০০৭ সালে মালায়ালামে শিল্পকর্মের সেরা বইয়ের জন্য রাষ্ট্রীয় পুরস্কার পায়।
একক শো
১। সমসাময়িক আর্ট গ্যালারী, কেরালা ললিত কলা একাডেমী দ্বারা স্পনসর করা।
পূর্ব জাফলং ইউনিয়ন
পূর্ব জাফলং ইউনিয়ন বাংলাদেশের সিলেট জেলার গোয়াইনঘাট উপজেলার একটি একটি ইউনিয়ন।
অবস্থান ও সীমানা
গোয়াইনগাট উপজেলা থেকে ৩নং পূর্ব জাফলং ইউনিয়ন পরিসদের দূরত্ব ৯.০০ কিলোমিটার। সীমানাঃ- পূর্বে জৈন্তাপুর উপজেলা, পশ্চিমে পশ্চিম জাফলং ইউনিয়ন, উত্তরে ভারত, দক্ষিণে আলীর গাঁওইউনিয়ন।
আয়তন ও জনসংখ্যা
আয়তনঃ ৪৮ বর্গ কিলোমিটার। জনসংখ্যাঃ- ৫৮৩২০ জন। পুরুষ- ২৯৮৩০ জন। মহিলা- ২৮৪৯০ জন। ভোটার সংখ্যাঃ- ২৫৩২০ জন, পুরুষ-১২৩৭৩ জন, মহিলা-১২৯৪৭জন।
শিক্ষা
শিক্ষার হার : ২৮.৮১%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মো: রফিকুল ইসলাম
এলেনা বারকোভা
এলেনা বারকোভা (রাশিয়ান : Елена Серге́евна Беркова; এবং ইউক্রেনীয়: Оле́на Сергі́ївна Бе́ркова) (জন্ম: মার্চ ১১, ১৯৮৫, মুরমানস্ক, আরএসএফএসআর) একজন রুশ পর্নোগ্রাফিক অভিনেত্রী ও আদিরসাত্মক মডেল, পাশাপাশি গায়ক এবং টেলিভিশন উপস্থাপক।
জিএমএম গ্র্যামি
জিএমএম গ্র্যামি পাবলিক কোম্পানী লিমিটেড (จีเอ็มเอ็ม แกรมมี่ বা জিএমএম গ্র্যামি) থাইল্যান্ডের বৃহত্তম মিডিয়ার সমন্বিত বিনোদন সংস্থা। এটি থাই বিনোদন শিল্পের ৭০ শতাংশ শেয়ার দাবি করে। গ্র্যামি শিল্পীদের মধ্যে থংচাই ম্যাকআইন্টিয়র, সিলি ফুলস এবং লোসো উল্লেখযোগ্য। সঙ্গীত ব্যবসায়ের পাশাপাশি সংস্থাটি কনসার্ট প্রযোজনা, শিল্পী পরিচালনা, চলচ্চিত্র এবং টেলিভিশন প্রযোজনা ও প্রকাশনাতেও জড়িত।
ভারতীয় কৃষ্ণসার
ভারতীয় কৃষ্ণসার বা কৃষ্ণশার (বৈজ্ঞানিক নাম: Antilope cervicapra) এন্টিলোপ গণের অন্তর্ভুক্ত এক প্রকার হরিণবিশেষ। প্রধানত ভারতের পশ্চিমাঞ্চলে এদের আবাসস্থল। এছাড়াও, পাকিস্তানের কিছু অংশসহ নেপালে এদেরকে দেখা যায়। পূর্ব পাঞ্জাবের আঞ্চলিক প্রাণী হিসেবে কৃষ্ণসার একটি স্বীকৃত প্রাণী। এদেরকে কৃষ্ণমৃগ ও সারঙ্গ নামেও জানা যায়।
বৈশিষ্ট্যাবলী
পুরুষ ও স্ত্রীজাতীয় ভারতীয় কৃষ্ণসারের দেহকাঠামোর মধ্যে ব্যাপক পার্থক্য লক্ষ্য করা যায়। পুরুষ ভারতীয় কৃষ্ণসার ঘন বাদামী, কালো এবং সাদা রঙের হয়ে থাকে। এদের পেঁচানো শিং রয়েছে। অন্যদিকে স্ত্রীজাতীয়ের কোন শিং নেই এবং ফন রঙের অধিকারী। কব হরিণের সাথে ভারতীয় কৃষ্ণসারের বেশ মিল রয়েছে। এদের দেহের দৈর্ঘ্য: ১০০-১৫০ সেন্টিমিটার (৩.৩-৪.৯ ফুট); কাঁধের দৈর্ঘ্য: ৬০-৮৫ সে.মি (২-২.৭৯ ফুট); লেজের দৈর্ঘ্য: ১০-১৭ সে.মি. (৩.৯-৬.৭ ইঞ্চি) এবং ওজন: ২৫-৩৫ কেজি (৫৫-৭৭ পাউন্ড) হয়ে থাকে।
আবাসস্থল
নেপালের বর্দিয়া জাতীয় উদ্যানের দক্ষিণে কৃষ্ণসার সংরক্ষণ এলাকায় সর্বশেষ জরীপ কার্য্য পরিচালিত হয়। ২০০৮ সালের ঐ জরীপে কৃষ্ণসারের সংখ্যা ১৮৪টি উল্লেখ করা হয়।
শাল্লা ইউনিয়ন
শাল্লা ইউনিয়ন‌ বাংলাদেশের সিলেট বিভাগের সুনামগঞ্জ জেলার শাল্লা উপজেলার একটি ইউনিয়ন।
ভারতীয় কৃষ্ণসার
জীববৈচিত্র্য সংরক্ষণ
ভারতীয় কৃষ্ণসার প্রধানত ঘাস খেয়ে জীবনধারণ করে। এছাড়াও, বিভিন্ন ধরনের বীজ, ফুল এবং ফল সহায়ক খাদ্য হিসেবে গ্রহণ করে। তাদের সর্বোচ্চ জীবনকাল ১৬ বছর এবং গড় আয়ু ১২ বছর।
শাল্লা ইউনিয়ন
অবস্থান ও সীমানা
উত্তরে-পূর্বে হবিবপুর ইউনিয়ন, পশ্চিমে আটগাঁও ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ জামান চৌধুরী
রোজিনা ইসলাম
রোজিনা ইসলাম হলেন একজন বাংলাদেশী অনুসন্ধানী সাংবাদিক। তিনি বাংলাদেশী দৈনিক প্রথম আলোর জ্যেষ্ঠ প্রতিবেদক যিনি ২০২১ সালের ১৮ মে দুর্নীতির অনুসন্ধান করতে গিয়ে রাষ্ট্রীয় গোপন নথি সরানোর অভিযোগে গ্রেফতার হন। সংবাদ সংস্থা ও সংগঠনগুলোর দাবি অনুযায়ী, রোজিনা সংবাদ সংগ্রহে বাংলাদেশ সচিবালয়ের স্বাস্থ্য বিভাগে গেলে সরকারি কর্মকর্তারা তাকে ৫ ঘণ্টা আটক রাখে ও হেনস্থা করে। এইসবের ছবি ও ভিডিও সংবাদমাধ্যমে ব্যাপক আলোচিত হয়।  রোজিনাকে হেনস্তা ও গ্রেফতারের ঘটনায় উদ্বেগ প্রকাশ করে জাতিসংঘ বিবৃতি দেয়।   বাংলাদেশে বিভিন্ন সময়ে অনুন্ধানী সাংবাদিকতা ও দুর্নীতি বিষয়ক একাধিক আলোচিত প্রতিবেদনের জন্যে তিনি পরিচিতি পান।
মামলা ও গ্রেফতার
তথ্য চুরির অভিযোগে ১৮৬০ সালের দণ্ডবিধি ও ১৯২৩ সালের প্রাতিষ্ঠানিক গোপনীয়তা আইনে (অফিসিয়াল সিক্রেটস অ্যাক্ট) রাষ্ট্রীয় গোপন নথি সরানো ও অনুমতি না নিয়ে ছবি তোলার অভিযোগে রোজিনা ইসলাম ১৮ মে ২০২১ সালে গ্রেফতার হন। দুর্নীতির সংবাদ প্রকাশ করায় তাকে নির্যাতনের করা হয়েছে বলে মানবধিকার সংস্থা থেকে দাবি উঠে ও সংবাদ মাধ্যমে ব্যাপক প্রচারিত হয়।
এ ঘটনায় ওয়াশিংটন পোস্ট ‘দুর্নীতি অনিয়মের সংবাদের জন্য খ্যাত সাংবাদিককে গ্রেফতার করেছে বাংলাদেশ’ শিরোনামে সংবাদ প্রকাশ করে। ওই সংবাদে রোজিনাকে আটকের আইনকে ‘ঔপনিবেশিক যুগের আইন’ বলে আখ্যায়িত করে সংবাদের ভূমিকায় বলা হয় ‘দাপ্তরিক দুর্নীতির শক্তিশালী প্রতিবেদনের জন্য পরিচিত বাংলাদেশের একজন সাংবাদিককে ঔপনিবেশিক যুগের সরকারী গোপনীয়তা আইন লঙ্ঘনের অভিযোগে রোজিনাকে গ্রেফতার করা হয়েছে, যা একটি সম্ভাব্য মৃতদণ্ড পর্যন্ত সাজা বহন করে’।
রোজিনার ওপর নির্যাতন ও মামলা বিষয়ে আল জাজিরা ইংরেজি সংস্করণে ‘রোজিনা ইসলাম: বাংলাদেশ এরেস্ট জার্নালিস্ট ফর কোভিড রিপোর্টিং’ (রোজিনা ইসলাম: বাংলাদেশ কোভিড প্রতিবেদনের জন্য সাংবাদিককে গ্রেফতার করেছে) শিরোনামে সংবাদ প্রকাশ করে। সেখানে রোজিনার করোনা বিষয়ক অনুসন্ধানি সাংবাদিকতা প্রশংসা ও  সিপিজে-র এশিয়া গবেষক আলিয়া ইফতিখারের বিবৃতিতে রোজিনা ইসলামকে আটক ও নির্যাতনের বিবরণ দিয়ে গভীর উদ্বেগ প্রকাশ করা হয়। প্রতিবেদনে বলা হয় যে রোজিনা ইসলাম একজন সাংবাদিক, যাঁর কাজ একটি জনসেবামূলক তাই তাকে মুক্তি দেওয়া উচিত।’
নিন্দা ও প্রতিবাদ
এছাড়া অ্যামনেস্টি ইন্টারন্যাশনাল, পেন ইন্টারন্যাশনালের বাংলাদেশ, জাতীয় মানবধিকার কমিশন বাংলাদেশ নিন্দা জানায়।  বাংলাদেশের ১৫ জন অনুসন্ধানী সাংবাদিক  রোজিনা ইসলামের জন্যে প্রতিবাদস্বরুপ স্বেচ্ছায় কারাবরণের আবেদন করে।
সরকারের প্রতিক্রিয়া
“এই জিনিসটাও দুঃখজনক। কেননা এই ফাইলগুলো ছিল টিকা সংক্রান্ত। আমরা যে রাশিয়ার সাথে টিকার চুক্তি করছি, চায়নার [চীনের] সাথে টিকার চুক্তি করছি। সেগুলো নন ডিসক্লোজার আইটেম [প্রকাশ না করার উপাদান]। আমরা রাষ্ট্রীয়ভাবে বলেছি, আমরা এটা গোপনে রাখব, এগুলো বলব না। .. তো সেইগুলো যদি বাইরে চলে যায়, তাহলে রাষ্ট্রীয়ভাবে আমরা প্রতিশ্রুতি ভঙ্গ করলাম, এবং আমরা টিকা নাও পেতে পারি। এতে দেশ ও দেশের মানুষের জন্য বিরাট ক্ষতি হতে পারে। এগুলো সিক্রেট ডকুমেন্ট [গোপন নথি], বাইরে যাওয়া ঠিক হয় নাই।”
সচিবালয়ে আটকে রেখে ‘শারীরিকভাবে হেনস্তা’ করার অভিযোগ অস্বীকার করে জাহিদ মালেক বলেন, “যেটা শুনলাম, তাকে অনেকক্ষণ আটকাইয়ে রাখছে। এটা পুলিশ ছিল… সে নিজেই শুয়ে পড়ছে, বসে পড়ছে। তাকে নিতে পারছিল না। শারীরিকভাবে কোনো নির্যাতন বা আঘাত করা হয়নি। এটা সঠিক নয়।”
মুক্তি
ব্যাপক প্রতিবাদের মুখে বাংলাদেশে প্রাতিষ্ঠানিক গোপনীয়তা আইনের মামলায় প্রথম গ্রেপ্তার হওয়া রোজিনা ইসলাম ২৩ মে ২০২১ সালে আদালতে তার পাসপোর্ট জমা রাখার শর্তে ৫ হাজার টাকা মুচলেকায় মুক্তি পান।
আলোচিত প্রতিবেদন
বাংলাদেশে বিদেশি বন্ধুদের জন্যে তৈরি মুক্তিযু্দ্ধের সম্মাননা ক্রেস্টের স্বর্ণ জালিয়াতির তথ্য নিয়ে ২০১৬ সালের ৩ নভেম্বর প্রথম আলো পত্রিকায় ‘ক্রেস্টের স্বর্ণের ১২ আনাই মিছে' শিরোনামে সংবাদ প্রকাশ করে আলোচিত হন। এর জন্যে তিনি ডয়চে ভেলে দুর্নীতি বিষয়ক আন্তর্জাতিক পুরস্কার পান।
একই সংবাদমাধ্যমে ভুয়া মুক্তিযোদ্ধা সনদে সরকারি কর্মকর্তাদের চাকরির তথ্য নিয়ে ২২ জানুয়ারি ২০১৪ সালে ‘চাকরির শেষ সময়ে 'মুক্তিযোদ্ধা সনদ' নেওয়ার হিড়িক শিরোনামে সংবাদটি আলোচিত হয়। তার প্রতিবেদনের ফলে বাংলাদেশে ছয়জন উচ্চপদস্থ সরকারি কর্মকর্তা চাকরিচ্যুত হন।
ঢোড়াকান্দর ইসলামিয়া দাখিল মাদ্রাসা
ঢোড়াকান্দর ইসলামিয়া দাখিল মাদ্রাসা (ইংরেজি: Dhorakandar Islamia Dakhil Madrasah) রংপুর জেলার পীরগঞ্জ উপজেলাধীন ৩নং বড়দরগাহ ইউনিয়নের ঢোড়াকান্দর গ্রামে অবস্থিত।
ইতিহাস
ঢোড়াকান্দর ইসলামিয়া দাখিল মাদ্রাসা ১৯৭৪ সালে স্বতন্ত্র এবতেদায়ি মাদ্রাসা হিসেবে প্রতিষ্ঠিত হয়। পরবর্তীতে ১৯৮১ সালের ১ জানুয়ারি এটি দাখিল মাদ্রাসা হিসাবে আত্মপ্রকাশ করে এবং ১৯৮৭ সালের ১ মার্চ এমপিও ভূক্ত হয়।
বৈশাখ (হিন্দু মাস)
বৈশাখ হলো হিন্দু বর্ষপঞ্জির একটি মাস। এটি গ্রেগরীয় বর্ষপঞ্জির এপ্রিল/মে এর সাথে মিলে যায়। ভারতীয় জাতীয় বর্ষপঞ্জিতে বৈশাখ বছরের দ্বিতীয় মাস। এটি বিক্রম সংবৎ, ওড়িশা বর্ষপঞ্জি, মৈথিলী বর্ষপঞ্জি, পাঞ্জাবি বর্ষপঞ্জি, অসমীয়া বর্ষপঞ্জি (যেখানে এটি বোহাগ বলা হয়) ও বাংলা বর্ষপঞ্জি (যেখানে এটি বৈশাখ বলা হয়)-এর প্রথম মাস। এই মাসটি এপ্রিলের দ্বিতীয়ার্ধ থেকে মে মাসের প্রথমার্ধের মধ্যে থাকে।
ভারতীয় উপমহাদেশে ব্যবহৃত আঞ্চলিক বর্ষপঞ্জির দুটি দিক রয়েছে: চন্দ্র ও সৌর। চান্দ্র মাস শুরু হয় চৈত্র থেকে এবং সৌর মাস শুরু হয় বৈশাখ সংক্রান্তি দিয়ে। যাইহোক, আঞ্চলিক বর্ষপঞ্জিগুলোর সূচনা তখনই হয় যখন সরকারি নববর্ষ উদযাপন করা হয়। মহারাষ্ট্রের মতো অঞ্চলগুলোয় চান্দ্র বছরের শুরুর সাথে সরকারি নতুন বছর শুরু করে, অন্যদিকে সৌর বছরটি বৈশাখ সংক্রান্তি উদযাপনের মাধ্যমে চিহ্নিত করা হয়। বিপরীতভাবে, বৈশাখ সংক্রান্তি দিয়ে নতুন বছর শুরু করা অঞ্চলগুলো চৈত্রে চান্দ্র বছরের সূচনাকে প্রাধান্য দেয়। বৈদিক বর্ষপঞ্জিতে একে মাধব ও বৈষ্ণব বর্ষপঞ্জিতে মধুসূদন মাস বলা হয়।
বিবরণ
হিন্দু সৌর বর্ষপঞ্জিতে এপ্রিলের মাঝামাঝি থেকে বাংলা, মিথিলা, নেপাল ও পাঞ্জাবে বৈশাখ শুরু হয়। তামিলনাড়ুতে এটি ভাইকাসি (মধ্য মে থেকে জুনের মাঝামাঝি) নামে পরিচিত ও এটি তামিল সৌর বর্ষপঞ্জির দ্বিতীয় মাসকে প্রতিনিধিত্ব করে। বৈশাখের সাথে মিলিত তামিল মাস হল ছবিরাই (এপ্রিলের মাঝামাঝি থেকে মে মাসের মাঝামাঝি)। হিন্দু চন্দ্র বর্ষপঞ্জিতে বৈশাখ এপ্রিল মাসে অমাবস্যা দিয়ে শুরু হয় ও চান্দ্র বছরের দ্বিতীয় মাসের প্রতিনিধিত্ব করে। মাসের নামটি পূর্ণিমার দিনে বিশাখার ("নক্ষত্র") কাছে চাঁদের অবস্থান থেকে উদ্ভূত হয়েছে। বৈষ্ণব বর্ষপঞ্জিতে মধুসূদন এই মাসে সূচিত হয়।
বৈশাখ মাস গ্রীষ্মের আনুষ্ঠানিক সূচনাও করে। মাসটি কালবৈশাখী নামক বিকেলের ঝড়ের জন্য কুখ্যাত। ঝড়গুলো সাধারণত উত্তপ্ত দিনের শেষে উত্তর-পশ্চিম দিক থেকে শক্তিশালী দমকা হাওয়া দিয়ে শুরু হয় ও ব্যাপক ধ্বংসযজ্ঞ ঘটায়।
উৎসব
ডান|থাম্ব|[[ঢাকায় পহেলা বৈশাখ উদযাপন]] পহেলা বৈশাখ বা বাংলা নববর্ষ দিবস হিসেবে বৈশাখের প্রথম দিন পালিত হয়। মিথিলা অঞ্চলে এটি জুর সিতাল বা মিথিলা নববর্ষ দিবস হিসেবে পালিত হয়। সারাদেশে সাংস্কৃতিক অনুষ্ঠান, উৎসব ও কার্নিভালের মাধ্যমে দিবসটি পালন করা হয়। পশ্চিমবঙ্গ ও বাংলাদেশের সকল ব্যবসায়িক কার্যক্রমের এই দিনটি সূচনাও বটে। ব্যবসায়ীরা হালখাতা নামে নতুন আর্থিক হিসাব বই শুরু করে। এদিনের পরই শুরু হয় হালখাতায় হিসাব-নিকাশ। এটি গ্রাহকদের সাথে মিষ্টি এবং উপহার দিয়ে উদযাপন করা হয়।
ফসল কাটার উৎসব বৈশাখী এই মাসে পালিত হয় যা পাঞ্জাবি বর্ষপঞ্জি অনুযায়ী পাঞ্জাবি নববর্ষকে চিহ্নিত করে। পাঞ্জাবি নববর্ষের দিনে জালিয়ানওয়ালাবাগ হত্যাকাণ্ড সংঘটিত হয়েছিলো।
বৈশাখ পূর্ণিমা বুদ্ধ পূর্ণিমা বা গৌতম বুদ্ধের জন্মদিন হিসেবে দক্ষিণ ও দক্ষিণ-পূর্ব এশিয়া, তিব্বত ও মঙ্গোলিয়ার বৌদ্ধদের মধ্যে পালিত হয়। পূর্ণিমা বলতে পূর্ণ চন্দ্রকে বোঝায়। সিংহল ভাষায় এটি ভেসাক নামে পরিচিত যেটি মে মাসের পূর্ণিমায় পালন করা হয়।